10. ΝΟΜΟΘΕΤ. ΔΙΑΤΑΓΜΑ υπ’ αριθ. 662 της 9/16 Σεπτ. 1970 (ΦΕΚ Α΄ 190) Περί παραχωρήσεως κατά κυριότητα εις τον ΟΤΕ Έργων καταληκτικών Συνδέσεων. Άρθρ.1.-1.Άπασαι οι εγκαταστάσεις καταληκτικών συνδέσεων, ως και τα συναφή έργα, τα κατασκευασθέντα δι’ υλικών και μέσων των Ενόπλων Δυνάμεων, μετά των υπαρχόντων εφεδρικών υλικών, ανταλλακτικών και εξαρτημάτων, περιέρχονται αυτοδικαίως, δυνάμει του παρόντος, εις την κυριότητα του ΟΤΕ, παραδιδόμενα εις τούτον υπό των αρμοδίων Αρχηγείων. 2)Ο ΟΤΕ υποχρεούται εις την συντήρησιν των καταληκτικών συνδέσεων, την άρσιν πάσης βλάβης, την διάθεσιν ανταλλακτικών και εξαρτημάτων αμφοτέρων των άκρων και γενικώτερον εις πάσαν ενέργειαν αναγκαίαν δια την εξασφάλισιν της καλής λειτουργίας των εγκαταστάσεων. 3.Ο Ο. Τ. Ε. υποχρεούται εις την παροχήν υπηρεσιών επικοινωνιών εις τα αρχηγεία μέσω των ανωτέρω συνδέσεων και βάσει των τεχνικών δυνατοτήτων τούτων, κατά τον χρόνον της παραλαβής των και την αρχικήν εξυγίανσιν. Άρθρ.2.-1. Ο ΟΤΕ υποχρεούται εις την άμεσον άρσιν τυχόν παρουσιαζομένων ανωμαλιών εν τη   λειτουργία   των  καταληκτικών  συνδέσεων, ως (Αντί για τη σελ. 537(α) Σελ. 537(β) Τεύχος 1290-Σελ. 27 957 Καταστατικές Διατάξεις Ο. Τ. Ε. – Σχέσεις Ο.Τ.Ε. με άλλους Παρόχους 22.Θ.α.7-10 και την αποκατάστασιν βλαβών, οσάκις δημιουργούνται τοιαύται εις τας ανωτέρω συνδέσεις, ίνα διατηρώνται αύται, εις κατάστασιν πλήρους ετοιμότητος και εις οίαν κατάστασιν ευρίσκοντο κατά τον χρόνον της παραλαβής των. 2.Εις ειδικάς περιπτώσεις, καθ’ ας λόγω τοπικών συνθηκών ο ΟΤΕ αδυνατεί να αποκαταστήση εγκαίρως τας επικοινωνίας, τα αρμόδια Αρχηγεία παρέχουν αυτώ συνδρομήν εις μέσα και προσωπικόν. 3.Οιαδήποτε εκ των ανωτέρω καταληκτικών συνδέσεων δύναται, μετά σύμφωνον γνώμην του οικείου Αρχηγείου να αντικατασταθή, εν όλω ή εν μέρει, υπό του ΟΤΕ, υπό τον όρον ότι και μετά την αντικατάστασιν θα παρέχωνται αι αυταί τουλάχιστον δυνατότητες από απόψεως ποιότητος και ποσότητος των επικοινωνιών. Άρθρ.3.-Από της υπό του ΟΤΕ παραλαβής των καταληκτικών συνδέσεων, έκαστον Αρχηγείον Κλάδου Ενόπλων Δυνάμεων υποχρεούται όπως καταβάλλη εις τον ΟΤΕ δι’ εκάστην χρησιμοποιουμένην καταληκτικήν σύνδεσιν, τέλος οριζόμενον κατ’ αποκοπήν εις ποσόν ίσον προς τα 20% του εκάστοτε τέλους ευθειών γραμμών. Άρθρ.4.-Αι δια την υπό του ΟΤΕ εξυγίανσιν των έργων καταληκτικών συνδέσεων κατά το στάδιον της μεταβιβάσεως αναγκαίαι δαπάναι βαρύνουν τα αρμόδια Αρχηγεία, καθορίζεται δε η έκτασις των αναγκαίων έργων εξυγιάνσεως υπό της κατά το άρθρ. 5 του παρόντος κοινής αποφάσεως των Υπουργών Εθνικής Αμύνης και Συγκοινωνιών. Άρθρ.5.-Δια κοινής αποφάσεως των Υπουργών Εθνικής Αμύνης και Συγκοινωνιών θέλουσι ρυθμισθή η διαδικασία εξυγιάνσεως, παραδόσεως και παραλαβής των ανωτέρω καταληκτικών συνδέσεων και συναφών έργων, ως και πάσα λεπτομέρεια αναγκαία δια την εκτέλεσιν του παρόντος. Εξεδόθη η υπ’ αριθ. 6106/06 της 6/18 Νοεμ. 1970 αποφ. Υπουργών Εθν. Αμύνης και Συγκοινωνιών (ΦΕΚ Β΄ 823) περί παραχωρήσεως καταληκτικών συνδέσεων εις Ο. Τ. Ε. Άρθρ.6.-Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. 